text: Et taxa-selskab i Kolding tilbyder tryghedskort
  21 februar 2010 kl. 13.19
  Unge - og måske især - deres forældre, kan fra næste uge købe et kort, som de kan vise taxa-chaufføren. Så behøver de ikke at gå hjem på strømpesokker, hvis de har drukket deres penge op.
  Initiativet fra Krone Taxi hilses velkommen fra Natteravnene i byen. Natteravnene er forældre, der går rundt i nattelivet og assisterer unge.
  Idéen kommer fra Ålborg, hvor der er solgt 800 kort.
  Også Esbjerg taxa har planer om at indføre ordningen.
  